Tim Rushton

Timothy John Rushton MBE (født 18. marts 1963 i England) er en koreograf og tidligere kunstnerisk leder af Danmarks største moderne dansekompagni Dansk Danseteater (Danish Dance Theatre).

Tim Rushton er uddannet på Royal Ballet Upper School, Covent Garden, London. Han har været engageret som balletdanser på Deutsche Oper am Rhein (1982-1986), Malmö stadsteater (1986-1987) og Den Kongelige Danske Ballet (1987-1992), hvor han sluttede sin dansekarriere for at hellige sig koreografien.

I 2001 blev Tim Rushton kunstnerisk leder af Dansk Danseteater og fungerede som sådan indtil han i 2018 fratrådte og blev erstattet af svenske Pontus Lidberg. Han har herefter arbejdet som free-lance koreograf.

Værker

 1995 La Lune Blanche
 1995 Act of Faith
 1998 Udflugt i det blå – Reumert-nominerering for Årets Danseforestilling
 1998 Refrain
 1998 Sweet Complaint – Den Kongelige Ballet
 1999 Busy Being Blue – Reumert-pris for Årets Danseforestilling
 1999 Night Life – Scottish Ballet, Glasgow 
 1999 Triplex – Den Kongelige Ballet, Hillerød Castle Festival 
 1999 Clavigo
 2000 Caught in the Act
 2000 Schadenfreude
 2000 Den Røde Ballon – Det Kongelige Teaters Balletskole
 2000 Nomade – Den Kongelige Ballet
 2000 Monkey Business
 2000 Dominium – Den Kongelige Ballet, Reumert-nominerering for Årets Danseforestilling
 2000 C'est Moi
 2001 Shadowland – Dansk Danseteater
 2001 Microcosmos
 2002 Working Man – Dansk Danseteater
 2002 Belá
 2003 Napoli – den nye by – Dansk Danseteater
 2004 Graffiti – Dansk Danseteater
 2005 Silent Steps – Dansk Danseteater, Reumert-pris for Årets Danseforestilling
 2005 Kridt – Dansk Danseteater, Reumert-pris for Årets Danseforestilling
 2006 Confessions
 2006 Insommia
 2006 Animal Park – Dansk Danseteater, Reumert-nominerering for Årets Danseforestilling
 2006 Requiem – Den Kongelige Ballet, Reumert-pris for Årets Danseforestilling
 2007 Passion i samarbejde med maleren Michael Kvium – Reumert-nominerering for Årets Danseforestilling
 2008 Labyrint – Dansk Danseteater], Reumert-pris for Årets Danseforestilling
 2008 Askepot
 2009 Engima – Dansk Danseteater
 2009 Cadance – Dansk Danseteater
 2009 Spring Dance
 2011 Love Songs – Dansk Danseteater på Det Kongelige Teater 
 2011 Monolith – Dansk Danseteater, Rambert Dance Company, Sadler's Wells, Storbritannien
 2012 End of Loneliness – Dansk Danseteater
 2012 Walking in the night - Dansk Danseteater
 2013 Den Røde Ballon - Dansk Danseteater
 2013 Le Sacre du Printemps - Dansk Danseteater
 2013 Love songs - Dansk Danseteater
 2013 Rød - Dansk Danseteater
 2014 Stormen - Dansk Danseteater
 2014 The Diary of a Madman - Dansk Danseteater
 2015 Black Diamond - Dansk Danseteater
 2014 Diary of a madman - Dansk Danseteater
 2016 Ildfuglen af Stravinskij - Reumert-nominering for Årets Danseforestilling
 2019 Krash & Chopin danser - Dank Danseteater, Hjørring Teater på Vendelbohus. Bl.a. 5. februar 2019 på Kolding Teater og 6. februar 2019 på Holbæk Teater. Sidste gang 26. marts 2019 på Aalborg Teater.
 2019 Carrying a dream - Dansk Danseteater, Det Kongelige Teaters Gamle Scene. International turné: 5. maj 2019 Unterföhring ved München, 7. maj 2019 Leverkusen ved Köln - samt 9. - 10. november 2019 i Schweinfurt og 12. november 2019 i Worms m.fl.
 2021 The Danish Girl - Holstebro Dansekompagni i koproduktion med Vejle Musikteater. På turné, blandt andet 2. november 2021ci Nykøbing Falster, 3. november 2021 i Helsingør Teater og 4. november 2021 i Trommen i Hørsholm, til 2. december 2021.

Hæder 
Tim Rushton har modtaget Reumert-prisen fire gange: i 2000 for Busy Being Blue, i 2005 for 'Kridt, i 2006 for Requiem, i 2009 for Labyrint , og er blevet nomineret til prisen 13 gange, senest i 2016 for Stravinskijs Ildfuglen.

2011 blev Tim Rushton hædret med en Order of the British Empire (MBE) for sin indsats for dansen. I 2012 modtog Tim Rushton ved årets Reumert-uddeling Bikubens Hæderspris. Prisen tildeles en scenekunstner, der gennem en årrække på enestående vis har bidraget til en positiv udvikling af scenekunsten i Danmark – og som stadig er aktivt udøvende.

Af øvrige priser kan nævnes Tim Rushtons tildeling af Teaterkatten november 2006 som bedste instruktør, en pris der uddeles af Foreningen Danske Teaterjournalister. I 2007 modtog han Statens Kunstfonds Præmie for særlige kunstværker i 2006’ for forestillingen Requiem, i 2008 Danmarks Teaterforeningers hæderspris, i 2009 Wilhelm Hansen Fondens Hæderspris og i 2011 Ballettens Venners Hæderspris.

Referencer

Eksterne henvisninger 
 Dansk Danseteater om Tim Rushton 

Balletdansere
Personer fra England
Koreografer fra England
Koreografer fra Danmark
Personer i Kraks Blå Bog